open-index/open-wikipedia-markdown huggingface dataset:
Γιάννης Πούλακας

right|300px|thumb|Γιάννης Πούλακας, Θαλασσογραφία με βάρκα (1935). Ελαιογραφία, 30 εκ. x 45 εκ. Μουσείο Αλέκου Κ. Δάμτσα (Κέντρο Τέχνης Τζιόρτζιο ντε Κίρικο), Βόλος.
thumb|Πλοίο στην θύελλα, Γιάννης Πούλακας, Ελαιογραφία σε χαρτόνι, 31 x 57 εκ., Ιδιωτική Συλλογή
Ο **Γιάννης Πούλακας** (Άγιος Γεώργιος Νηλείας Μαγνησίας, 1 Ιανουαρίου 1863 – Αθήνα, 21 Φεβρουαρίου 1942) ήταν Έλληνας ζωγράφος και πιθανώς ο πρώτος Έλληνας σκηνογράφος. Αν και γόνος φτωχής αγροτικής οικογένειας, κατόρθωσε να πάει σε νεαρή ηλικία στην Κωνσταντινούπολη για να σπουδάσει σκηνογραφία. Αργότερα πήγε στην Αθήνα και μαθήτευσε κοντά στον πολύ γνωστό θαλασσογράφο της εποχής Κωνσταντίνο Βολανάκη. Γύρω στα 1900 επέστρεψε στον Βόλο και άρχισε να διδάσκει καλλιγραφία και τεχνικά (ζωγραφική), ενώ ταυτοχρόνως ζωγράφιζε και πουλούσε θαλασσογραφίες. Περί το 1927, επέστρεψε στην Αθήνα, όπου και δίδαξε για λίγα χρόνια ζωγραφική στο Α΄ Γυμνάσιο και στον Φιλολογικό Σύλλογο «Ο Παρνασσός». Στην Αθήνα άφησε και την τελευταία του πνοή τον φοβερό χειμώνα του 1942.

Σύμφωνα με ορισμένες ενδείξεις, ο Πούλακας ήταν ο πρώτος Έλληνας που ζωγράφισε σκηνογραφίες για το θέατρο, και πιο συγκεκριμένα, για το Δημοτικό Θέατρο του Πειραιά γύρω στα 1895. Άλλα ζωγραφικά του έργα βρίσκονται στο Δημαρχείο του Βόλου (*Η ναυμαχία του Βόλου στα 1827*, περί το 1920), στην Συλλογή Κουτλίδη. Ασχολήθηκε επίσης με την αγιογραφία και δικές του εικόνες αναγεννησιακής νοοτροπίας υπάρχουν σε ναούς της περιοχής Βόλου καθώς και στον Μητροπολιτικό Ναό της Καρδίτσας. Οι θαλασσογραφίες του παρουσιάζουν πολλές ομοιότητες με τις θαλασσογραφίες του Βολανάκη, σε βαθμό που κατά καιρούς να παρουσιάζονται σαν έργα του τελευταίου.

## Βιβλιογραφία


Κατηγορία:Έλληνες ζωγράφοι του 19ου αιώνα
Νικόλαος Παυλόπουλος

250px|right|thumb|Νικόλας (Νικόλαος Παυλόπουλος), ''Πήλιο. Το χωριό Ανακασιά'', ξυλογραφία 25 εκ. x 35 εκ., (χωρίς χρονολογία;).
Ο **Νικόλαος Παυλόπουλος** ή **Νικόλας** (Άγιος Γεώργιος Νηλείας Μαγνησίας, 13 Δεκεμβρίου 1909 – Αθήνα, 10 Οκτωβρίου 1990) ήταν Έλληνας γλύπτης και χαράκτης. 

Ο πατέρας του ήταν ξυλογλύπτης εκκλησιαστικών επίπλων και κοντά του έλαβε τα πρώτα μαθήματα ξυλογλυπτικής. Στα μαθητικά του χρόνια στον Βόλο ασχολήθηκε με την καλλιγραφία, την μουσική και το θέατρο. Όταν τελείωσε το Πρακτικό Λύκειο του Βόλου, πήγε στην Αθήνα, για να σπουδάσει γλυπτική στην Ανωτάτη Σχολή Καλών Τεχνών με δάσκαλο τον Θωμά Θωμόπουλο. 

Καταπιάστηκε κυρίως με την γλυπτική ακαδημαϊκού ύφους στο ξύλο και στο μάρμαρο. Ως χαράκτης ασχολήθηκε κυρίως με την ξυλογραφία και την εικονογράφηση  βιβλίων. Έργα του έχουν παρουσιαστεί σε εκθέσεις στην Ελλάδα και το εξωτερικό (Λονδίνο, Ουάσιγκτον, Μόντρεαλ, Τόκυο, Σύδνεϋ, κ.ά.). Τιμήθηκε επίσης με βραβεία σε διεθνείς εκθέσεις που έγιναν στο Παρίσι, την Ρώμη, την Φλωρεντία, κ.ά.

Το 1969, φιλοτέχνησε το ολόσωμο άγαλμα του Οδυσσέα Ανδρούτσου, στην ομώνυμη πλατεία της Πρέβεζας, καθώς και προτομή της Πρεβεζάνας ευεργέτιδας Αγγελικής Μπάλκου, στον προαύλιο χώρο του Μπάλκειου Γηροκομείου Πρέβεζας. Το 1975, φιλοτέχνησε κατά παραγγελία προτομή του Γιώργου Σεφέρη για να τοποθετηθεί σε πλατεία της Νέας Σμύρνης στην Αθήνα. Η προτομή δεν ικανοποίησε την χήρα του ποιητή και το γεγονός αυτό έγινε αφορμή για να βγουν στην επιφάνεια παλαιότερες κατηγορίες πως ο Παυλόπουλος ήταν φιλοναζιστής και πως είχε φιλοτεχνήσει προτομές του Χίτλερ και του Μουσολίνι στα χρόνια της Κατοχής.

Μετά τον θάνατό του, με την διαθήκη του, δημιουργήθηκε το «Δημοτικό Μουσείο Γλύπτη Νικόλα» στην γενέτειρά του, όπου φυλάγονται μερικά από τα καλύτερα έργα του.

## Έργα του
* [μικρογραφία|Το αγόρι που σφυρίζει (1960), Πλατεία Ναυαρίνου, [Θεσσαλονίκη]]Το αγόρι που σφυρίζει (1960), Πλατεία Ναυαρίνου, Θεσσαλονίκη
* [μικρογραφία|Η λουόμενη (1969), Πλατεία Βασιλικού Θεάτρου, [Θεσσαλονίκη]]Η λουόμενη (1969), Πλατεία Βασιλικού Θεάτρου, Θεσσαλονίκη
* Ανδριάντας του Οδυσσέα Ανδρούτσου στην Πρέβεζα

## Παραπομπές


Κατηγορία:Έλληνες γλύπτες
Κατηγορία:Έλληνες χαράκτες
Κορόπη Μαγνησίας

Η **Κορόπη** είναι παραθαλάσσιο χωριό της Θεσσαλίας στο Πήλιο και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Η Κορόπη βρίσκεται στα ανατολικά παράλια του Παγασητικού κόλπου, σε απόσταση 22-23 χιλιόμετρα ανατολικά από τον Βόλο και 18 χιλιόμετρα από την Αργαλαστή. Έχει μόνιμο πληθυσμό 246 κατοίκους (απογραφή 2011), και είναι γνωστή με το παλιό όνομα **Μπούφα.** Ο οικισμός βρίσκεται δίπλα από τα Καλά Νερά, στους πρόποδες του Πηλίου, μέσα σε μια μικρή πεδιάδα κατάφυτη από ελαιόδεντρα και οπωροφόρα δέντρα, η οποία εκτείνεται μέχρι την θάλασσα.

Η ονομασία του οικισμού προέρχεται από την αρχαία Κορόπη (8ος αιω. π.Χ.), μια μικρή πόλη της περιοχής, που είχε και ναό αφιερωμένο στον θεό Απόλλωνα. Στο λόφο "Πετράλωνα", υπάρχουν λείψανα αρχαίου τείχους, κοντά στον ναό Αγίου Ιωάννου καθώς επίσης και στους πρόποδες του λόφου *"μη φαινόμενα λείψανα του Ιερού του Κοροπαίου Απόλλωνος (Στοά)"*. Για αυτό και η περιοχή έχει κριθεί αρχαιολογικός χώρος.

Η Κορόπη είναι γνωστή στην ευρύτερη περιοχή για τα «δακράκια» της, μικρά μυροβόλα λουλούδια που φυτρώνουν στους μπαξέδες και τα λιοπερίβολα του χωριού στην αρχή της άνοιξης και που μοιράζονται σε κοντινές εκκλησίες την Κυριακή της Σταυροπροσκυνήσεως. Στο κέντρο του χωριού, υπάρχει η εκκλησία του Αγίου Ιωάννη του Θεολόγου, η οποία γιορτάζει κάθε χρόνο στις 8 Μαΐου και στις 26 Σεπτεμβρίου.

Τα τελευταία χρόνια, η περιοχή γνωρίζει σημαντική τουριστική ανάπτυξη. Στην Κορόπη έχει στάβλους ο Ιππικός Όμιλος Μηλεών «Οι Φίλοι του Αλόγου».

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Bullet in the Head (τραγούδι)

Το **Bullet in the Head** είναι ένα τραγούδι του αμερικανικού rap metal συγκροτήματος Rage Against the Machine, το οποίο συμπεριλήφθηκε στο άλμπουμ του 1992, *[[Rage Against the Machine (album)|Rage Against the Machine]]*. Την ίδια χρονιά κυκλοφόρησε και ως single, το δεύτερο από τον δίσκο αυτόν. Πρόκειται για ένα από τα πιο γνωστά κομμάτια του σχήματος καθώς κι ένα από τα πιο "σκληρά" τους. Το θέμα του κομματιού είναι τα πιστεύω του συγκροτήματος για το πώς η κυβέρνηση χρησιμοποιεί τα Μέσα για να ελέγξει τον λαό. Το τραγούδι είχε κυκλοφορήσει και στην demo tape τους, από την οποία μεταφέρθηκε στο άλμπουμ του 1992, χωρίς επεξεργασία ή επανεκτέλεση.

Το 1997, κυκλοφόρησε κι ένα video clip για το κομμάτι από την Epic Records. Το single που κυκλοφόρησε, κατάφερε να φτάσει στο νούμερο 16 των βρετανικών charts. Το cover του single, (μπρος και πίσω) αποτελεί έργο του Γάλλου φωτογράφου, Μαρκ Ριμπού. 

## Παραπομπές


## Εξωτερικοί σύνδεσμοι
* Official music video
* Rage Against the Machine website
* Axis of Justice   Website "Axis Of Justice"
* 

Κατηγορία:Τραγούδια των Rage Against the Machine
Κατηγορία:Τραγούδια του 1992
Κατηγορία:Singles του 1992
Γαλέρα (περιοδικό)

right|150px|thumb|Γαλέρα #12
Η ***Γαλέρα*** υπήρξε μηνιαίο περιοδικό με έδρα την Αθήνα, το οποίο κυκλοφόρησε 51 τεύχη μεταξύ 2005 και 2010. Εκδιδόταν από το *Συνεταιρισμό Ερετών* (ερέτης στα αρχαία ελληνικά σημαίνει «κωπηλάτης»). Περιοδικό με σαφή αριστερό πολιτικό προσανατολισμό, η Γαλέρα περιείχε κυρίως κείμενα γνώμης και πολιτικές αναλύσεις. Αυτό που την έκανε ξεχωριστή σε σύγκριση με τα υπόλοιπα πολιτικά έντυπα, ήταν η συνεργασία της με πολλούς γελοιογράφους και δημιουργούς κόμικς.

Εκδόθηκε τον Οκτώβριο του 2005, με διευθυντή τον σκιτσογράφο Γιάννη Καλαϊτζή και διευθυντή σύνταξης τον Χριστόφορο Κάσδαγλη, συγκεντρώνοντας αρκετούς δημιουργούς κόμικς / σκιτσογράφους, ανάμεσα στους οποίους οι Γιάννης Ιωάννου, Ηλίας Μακρής, Ανδρέας Πετρουλάκης, Πέτρος Ζερβός αλλά και αρθρογράφους όπως οι Π. Μπουκάλας, με σαφείς στόχους την ενασχόληση με την πολιτική, την κοινωνία, τα κινήματα και τον πολιτισμό. Είχε μεγάλο μέγεθος και στο περιεχόμενό της συνδύαζε κείμενα και κόμικς, όπως σειρές του Σταύρου Ντίλιου, του Soloup, γελοιογραφίες του Σπύρου Δερβενιώτη, Γιάννη Δερμεντζόγλου, τη σειρά με τίτλο «Εγκυκλοπαίδεια Τεράτων», με κείμενα του Γιώργου Μπλάνα και εικονογραφήσεις από τον Κώστα Κυριακάκη, μόνιμες στήλες από τον Άγγελο Τσέκερη και Γιώργο Κυρίτση και τον Γιάννη Καλαϊτζή. Σε κοινωνικά θέματα, πρωταγωνίστησε με την εκστρατεία «Γκολ στη φτώχεια» στη σύσταση ποδοσφαιρικής Ομάδας Αστέγων και υποστήριξε συμμετοχές της στο ποδοσφαιρικό Παγκόσμιο Κύπελλο Αστέγων, σε συνεργασία με πολλούς φορείς ανάμεσα στους οποίους το Ίδρυμα Αστέγων Δήμου Αθηναίων, το Ταχυδρομικό Ταμιευτήριο, η εφημερίδα Ελευθεροτυπία ως χορηγός επικοινωνίας. Το περιοδικό ήταν επίσης ενεργό σε θέματα πολιτισμού και διοργάνωσε Διεθνές φεστιβάλ ρεαλιστικών κόμικς υπό την αιγίδα / συνεργασία του Πολιτισμικού Οργανισμού του Δήμου Αθηναίων το 2006 και το 1ο Διεθνές Κόμικς Θεσσαλονίκης μαζί με το Μουσείο Κινηματογράφου Θεσσαλονίκης το 2006.

Στο περιοδικό συνεισέφεραν επίσης και άλλοι ανάμεσα στους οποίους οι Χρήστος Αλεφάντης, αρχισυντάκτης, Πέτρος Χριστούλιας, Καλανδράνης Δημήτρης, Χερουβείμ Βαγγέλης, Βασίλης Γκογκτζιλάς, Βαγγέλης Ματζίρης, Θανάσης Πέτρου, Τάσος Μαραγκός, δημιουργοί κόμικς, Νίκος Τσαγκρής δημοσιογράφος, Περικλής Κοροβέσης, αρθρογράφος, Δημήτρης Αρβανίτης, σχεδιαστής, Κώστας Ξ. Γιαννόπουλος, κριτική βιβλίου.

Το 2006 το περιοδικό μηνύθηκε από τον πολιτικό Γιώργο Καρατζαφέρη για αναφορά του σε λεζάντα εικόνας.

Τον Φεβρουάριο του 2010, ενώ η ύλη του τεύχους 52 είχε ήδη συγκεντρωθεί, η έκδοση διακόπηκε για οικονομικούς λόγους. Παρόλα αυτά το μη εκδοθέν τεύχος ανέβηκε στην ιστοσελίδα του περιοδικού, ενώ η συντακτική ομάδα ανακοίνωσε ότι τόσο ο συνεταιρισμός όσο και η ιστοσελίδα θα παραμείνουν σε λειτουργία, καθώς και ότι θα συνεχιζόταν η εβδομαδιαία εκπομπή του περιοδικού στον ραδιοσταθμό Στο Κόκκινο 105,5.

## Εξωτερικοί σύνδεσμοι
* Ιστοσελίδα του περιοδικού (ανενεργή)

## Αναφορές


Κατηγορία:Πολιτικά έντυπα
Κατηγορία:Ελληνικά κόμικς
Κατηγορία:Γελοιογραφία
Δάρδανος (αποσαφήνιση)

Με το όνομα **Δάρδανος** αναφέρονται δύο πρόσωπα στην ελληνική μυθολογία, ένας φιλόσοφος, ένας ασκληπιάδης των αρχαίων χρόνων, ένας Ρωμαίος πατρίκιος, μια αρχαία πόλη και ένας σύγχρονος όρμος. Στον θηλυκό τύπο με το όνομα **Δαρδανίδα** αναφέρεται μια αρχαία αυλήτρια και ακρωτήριο των Δαρδανελίων, ενώ με το όνομα **Δαρδανία** αναφέρονται δύο περιοχές, αρχαίες χώρες μία στην περιοχή της Τροίας και μία στη περιοχή των Βαλκανίων. Συγκεκριμένα:

* Δάρδανος: Πρόσωπο της ελληνικής μυθολογίας, ιδρυτής της πόλης Δαρδάνου της Τρωάδας
* Δάρδανος ο Ιλλυριός: Πρόσωπο της ελληνικής μυθολογίας, ιδρυτής της Δαρδανίας στην Βαλκανική Χερσόνησο
* Δάρδανος (φιλόσοφος)
* Δάρδανος (ασκληπιάδης)
* Δάρδανος Κλαύδιος: Ρωμαίος πατρίκιος
* Δάρδανος (πόλη): Αρχαία πόλη των Δαρδανελίων
* Δάρδανος (όρμος): Ο σημερινός όρμος «Νταρντάν» των Δαρδανελίων
* Δαρδανίδα: Αρχαία αυλήτρια από την πόλη της Δαρδάνου που μνημονεύεται στο έργο *[[Σφήκες (κωμωδία)|Σφήκες]]* του Αριστοφάνη
* Δαρδανίδα ή Δαρδάνειο: Ακρωτήριο των Δαρδανελίων
* Δάρδανος Τρωάδας και
* Δαρδανία Ευρωπαϊκή
* Δαρδανία (Ρωμαϊκή επαρχία)

Εξάλλου, με την ονομασία Δαρδανίδες αναφέρονται οι απόγονοι του ιδρυτή της Δαρδανίας της Τρωάδας, ενώ ως Δάρδανοι Τρωάδας και Δάρδανοι Βαλκανικής οι αντίστοιχοι αρχαίοι λαοί, κάτοικοι των δύο περιοχών.

## Δείτε επίσης

* Δάρδανος (όπερα) Dardanus - του Ζαν Φιλίπ Ραμώ (πρεμιέρα 1738. λιμπρέτο: γαλλική γλώσσα)
* Δάρδανος (όπερα) Dardanus - του Καρλ Στάμιτς (1780. χαμένο έργο)
* Δάρδανος (όπερα) Dardanus - του Antonio Sacchini (πρεμιέρα 1784. λιμπρέτο: γαλλική γλώσσα)

Κατηγορία:Αποσαφηνίσεις ονομάτων
Himnusz

**Himnusz** (γνωστός και με τον πρώτο στίχο **Isten, áldd meg a magyart**, ελληνικά:*Θεέ, ευλόγησε τους Ούγγρους*) είναι ο τίτλος του εθνικού ύμνου της Ουγγαρίας. Υιοθετήθηκε το 1844 κι ανακρούεται η πρώτη στροφή σε επίσημες τελετές. Οι στίχοι γράφτηκαν από τον Φέρεντς Κόλτσεϊ κι η μουσική από τον Φέρεντς Έρκελ.

Οι στίχοι του ουγγρικού εθνικού ύμνου είναι ασυνήθιστοι για το είδος του, καθώς εκφράζουν μια άμεση ικεσία προς τον Θεό.

## Εξωτερικοί σύνδεσμοι
* Ύμνος της Ουγγαρίας (βίντεο υπότιτλους σε 33 γλώσσες)

Κατηγορία:Εθνικά σύμβολα της Ουγγαρίας
Κατηγορία:Εθνικοί ύμνοι
Υπερνόβα

**Υπερνόβα** είναι ένας θεωρητικός τύπος υπερκαινοφανούς αστέρα που προκύπτει όταν ένας αστέρας εξαιρετικά μεγάλης μάζας καταρρέει στο τέλος της ζωής του. Σε ένα υπερνόβα, ο πυρήνας του αστέρα καταρρέει για να μετατραπεί απευθείας σε μαύρη τρύπα και δυο πίδακες πλάσματος εξαιρετικά ενεργειακοί εκπέμπονται κατά μήκος του άξονα περιστροφής του αστέρα με ταχύτητα που προσεγγίζει αυτήν του φωτός. Αυτοί οι πίδακες εκπέμπουν έντονες ακτίνες γ, και θα μπορούσαν να εξηγήσουν την προέλευση των εξάρσεων ακτίνων-γ. Φαινόμενα υπερνόβα συμβαίνουν συνήθως στις πυκνές περιοχές πολύ υψηλής αστρογένεσης των συμπαγών ανώμαλων γαλαξιών. 

[thumb|200px|right|Το [Ήτα Τρόπιδος, στον αστερισμό της Τρόπιδος. Ένας από τους πλησιέστερους υποψηφίους για μετατροπή σε υπερνόβα]]
Σύμφωνα με τις θεωρίες, η ενέργεια που θα απελευθερωνόταν από ένα σχετικά κοντινό υπερνόβα θα μπορούσε να εξαφανίσει κάθε ίχνος ζωής στη Γη. Επιστήμονες της NASA και του πανεπιστημίου του Κάνσας δημοσίευσαν μια μελέτη το 2005 που δείχνει ότι μια τεράστια εξαφάνιση ειδών που σημειώθηκε στη Γη πριν από 450 εκατομμύρια χρόνια (κατά το Ορβοδίσιο), θα μπορούσε να είχε προκληθεί από έξαρση ακτίνων γ. Η έκλαμψη ακτίνων γ που θα εκλυόταν από ένα υπερνόβα, χτυπώντας τη Γη για έστω και 10 δευτερόλεπτα, θα μπορούσε να αφανίσει μέχρι και το μισό του στρώματος του όζοντος. Με το στρώμα του όζοντος κατεστραμμένο, οι υπεριώδεις ακτίνες του Ήλιου θα έφταναν σε μεγάλη ποσότητα στην επιφάνεια, καταστρέφοντας ένα μεγάλο τμήμα της ζωής στις ηπείρους και στην επιφάνεια των ωκεανών και των λιμνών, σπάζοντας έτσι την διατροφική αλυσίδα. 

Εάν τα υπερνόβα μπορούν να προκληθούν μόνο από αστέρες πολύ μεγάλης μάζας, τουλάχιστον 40 ηλιακών μαζών, η Γη δεν κινδυνεύει μάλλον από συμβάν τέτοιου είδους, καθώς πιστεύεται ότι ο πλησιέστερος αστέρας τέτοιας μάζας (ο η της Τρόπιδος) απέχει από μας περισσότερο από 8.000 έτη φωτός.

Κατηγορία:Υπερκαινοφανείς αστέρες
Εθνικός ύμνος του Αζερμπαϊτζάν

Το **Azərbaycan marşı** («Εμβατήριο του Αζερμπαϊτζάν») είναι ο εθνικός ύμνος του Αζερμπαϊτζάν. Οι στίχοι γράφτηκαν από τον ποιητή Αχμέντ Τζαβάντ και μελοποιήθηκαν από τον Αζερινό συνθέτη Ουζεγίρ Χατζιμπέγιοφ.

## Στίχοι

## Δείτε επίσης
* Πλήρες κείμενο στη Βικιθήκη

## Παραπομπές

## Εξωτερικοί σύνδεσμοι

* Εθνικός ύμνος του Αζερμπαϊτζάν (περιλαμβάνει και ηχητικό αρχείο)

Κατηγορία:Εθνικοί ύμνοι
Κατηγορία:Εθνικά σύμβολα του Αζερμπαϊτζάν
Κατηγορία:Αζέρικα τραγούδια
Κατηγορία:Αζεροφωνικά τραγούδια
Μπιλάντι, Μπιλάντι, Μπιλάντι

**Μπιλάντι, Μπιλάντι, Μπιλάντι** () είναι ο τίτλος του εθνικού ύμνου της Αιγύπτου από το 1979. Οι στίχοι κι η μουσική γράφτηκαν από το Σαΐντ Νταρβίς (1892-1932). Αποτελείται από τρεις στροφές, αλλά συχνά σήμερα χρησιμοποιείται μόνο η πρώτη.

## Στίχοι

## Εξωτερικοί σύνδεσμοι

* Ορχηστρική εκτέλεση του εθνικού ύμνου της Αιγύπτου

Κατηγορία:Εθνικά σύμβολα της Αιγύπτου
Κατηγορία:Εθνικοί ύμνοι
Προχώρα μπροστά, μάνα Αιθιοπία

**"Wodefit Gesgeshi, Widd Innat Ityopp'ya"** ("*Προχώρα μπροστά, μάνα Αιθιοπία"*) είναι ο εθνικός ύμνος της Αιθιοπίας. Οι στίχοι γράφτηκαν από τον Ντερέτζε Μελάκου Μενγκέσα κι η μουσική από το Σολωμόν Λούλου Μιτίκου. Υιοθετήθηκε το 1992..

## Στίχοι στα [[αμχαρικά]]
:የዜግነት ክብር በ ኢትዮጵያችን ፀንቶ (Yäzêgennät Keber Bä-Ityopp'yachen S'änto)
:ታየ ህዝባዊነት ዳር እስከዳር በርቶ (Tayyä Hezbawinnät Dar Eskädar Bärto.)
:ለሰላም ለፍትህ ለህዝቦች ነፃነት (Läsälam Läfeteh Lähezboch Näs'annät;)
:በእኩልነት በፍቅር ቆመናል ባንድነት (Bä'ekkulennät Bäfeqer Qomänal Bä'andennät.)
:መሰረተ ፅኑ ሰብዕናን ያልሻርን (Mäsärätä S'enu Säbe'enan Yalsharen;)
:ህዝቦች ነን ለስራ በስራ የኖርን (Hezboch Nän Läsera Bäsera Yänoren.)
:ድንቅ የባህል መድረክ ያኩሪ ቅርስ ባለቤት (Denq Yäbahel Mädräk Yä'akuri Qers Baläbêt;)
:የተፈጥሮ ፀጋ የጀግና ህዝብ እናት (Yätäfät'ro S'ägga Yä'jägna Hezb ennat;)
:እንጠብቅሻለን አለብን አደራ (Ennet'äbbeqeshallän Alläbben Adära;)
:ኢትዮጵያችን ኑሪ እኛም ባንቺ እንኩራ። (Ityopp'yachen nuri Eññam Banchi Ennekura!)

## Μετάφραση
:Ο Σεβασμός για τον πολίτη είναι ισχυρός στην Αιθιοπία μας
:Παντού φαίνεται η εθνική υπερηφάνεια, να λάμπει από τη μια άκρη ως την άλλη.
:Για ειρήνη, για δικαιοσύνη, για την ελευθερία των λαών,
:Στεκόμαστε ενωμένοι με ισότητα κι αγάπη.
:Σταθεροί απ' όπου ξεκινήσαμε, παραμένουμε άνθρωποι.
:Είμαστε άνθρωποι που ζουν με τη δουλειά.
:Θαυμάσια είναι η παράδοση, που φέρει περήφανη κληρονομιά,
:Φυσική χάρη, μητέρα άξιων ανθρώπων.
:Θα σε προστατέψουμε - έχουμε χρέος.
:Ζήτω, Αιθιοπία μας! Ας είμαστε περήφανοι για σένα!

## Παραπομπές


Κατηγορία:Εθνικά σύμβολα της Αιθιοπίας
Κατηγορία:Εθνικοί ύμνοι
La Dessalinienne

**La Dessalinienne** (*"Το τραγούδι του Ντεσαλίν"*) είναι ο εθνικός ύμνος της Αϊτής, προς τιμήν του Ζαν Ζακ Ντεσαλίν. Οι στίχοι γράφτηκαν από το Justin Lhérisson και μελοποιήθηκαν από το Nicolas Geffrard. Υιοθετήθηκε το 1904.

## Γαλλικοί στίχοι
:Pour le Pays,
:Pour les Ancêtres,
:Marchons unis,
:Marchons unis.
:Dans nos rangs point de traîtres!
:Du sol,soyons seuls maîtres.
:Marchons unis,
:Marchons unis
:Pour le Pays,
:Pour les Ancêtres,
:Marchons, marchons, marchons unis,
:Pour le Pays,
:Pour les Ancêtres.

:Pour les Aïeux, pour la Patrie
:Bêchons joyeux, bêchons joyeux
:Quand le champ fructifie
:L'âme se fortifie
:Bêchons joyeux, bêchons joyeux
:Pour les Aïeux, pour la Patrie
:Bêchons, bêchons, bêchons joyeux
:Pour les Aïeux, pour la Patrie.

:Pour le Pays et pour nos Pères
:Formons des Fils, formons des Fils
:Libres, forts et prospères
:Toujours nous serons frères
:Formons des Fils, formons des Fils
:Pour le Pays et pour nos Pères
:Formons, formons, formons des Fils
:Pour le Pays et pour nos Pères

:Pour les Aïeux, pour la Patrie
:Ο Dieu des Preux, Ο Dieu des Preux!
:Sous Ta garde infinie
:Prends nos droits, notre vie
:Ο Dieu des Preux, Ο Dieu des Preux!
:Pour les Aïeux, pour la Patrie
:Ο Dieu, Ο Dieu, Ο Dieu des Preux
:Pour les Aïeux, pour la Patrie

:Pour le Drapeau, pour la Patrie
:Mourir est beau, mourir est beau!
:Notre passé nous crie:
:Ayez l'âme aguerrie!
:Mourir est beau, mourir est beau
:Pour le Drapeau, pour la Patrie
:Mourir, mourir, mourir est beau
:Pour le Drapeau, pour la Patrie.

## Μετάφραση
:Για την πατρίδα μας
:Για τους προγόνους μας,
:Ας προχωρήσουμε ενωμένοι.
:Ας μην υπάρχουν προδότες στις τάξεις μας!
:Ας είμαστε κύριοι της γης μας.
:Ενωμένοι ας προχωρήσουμε
:Για την πατρίδα μας
:Για τους προγόνους μας.

:Για τους προκατόχους μας,
:Για την πατρίδα μας
:Ας μοχθήσουμε με χαρά.
:Ας είναι γόνιμα τα χωράφια μας
:Και να παίρνει θάρρος η ψυχή μας.
:Ας μοχθήσουμε με χαρά
:Για τους προκατόχους μας
:Για την πατρίδα μας.

:Για την πατρίδα μας
:Και για τους προγόνους μας
:Ας μορφώσουμε τα παιδιά μας.
:Ελεύθεροι, δυνατοί κι ευημερούντες,
:Θα είμαστε πάντα αδέρφια.
:Ας μορφώσουμε τα παιδιά μας
:Για την πατρίδα μας
:Και για τους προγόνους μας.

:Για τους προκατόχους μας
:Για την πατρίδα μας,
:Ω, Κύριε των γενναίων!
:Πάρε τη ζωή μας και τα δικαιώματά μας
:Υπό την αιώνια προστασία Σου,
:Ω, Κύριε των γενναίων,
:Για τους προκατόχους μας
:Για την πατρίδα μας!

:Για τη σημαία,
:Για την χώρα μας
:ο θάνατος είναι όμορφος!
:Το παρελθόν μας φωνάζει:
:Έχε γερή ψυχή!
:Ο θάνατος είναι όμορφος
:Για τη σημαία
:Για την πατρίδα μας.

## Εξωτερικοί σύνδεσμοι
* MIDI αρχείο

Κατηγορία:Εθνικοί ύμνοι
Κατηγορία:Εθνικά σύμβολα της Αϊτής
L'Abidjanaise

**L'Abidjanaise** (*"Το τραγούδι του Αμπιτζάν"*) είναι ο εθνικός ύμνος της Ακτής Ελεφαντοστού. Υιοθετήθηκε το 1960 και παραμένει εθνικός ύμνος, αν και πρωτεύουσα δεν είναι πλέον το Αμπιτζάν. Οι στίχοι γράφτηκαν από τους Ματιέ Εκρά, Γιοακίμ Μπονύ και Πιέρ Μαρί Κοτύ. Ο Κοτύ συνέθεσε επίσης και τη μουσική μαζί με τον Πιέρ Μισέλ Πάνγκο.

## Γαλλικοί στίχοι
:Salut ô terre d'espérance; 
:Pays de l'hospitalité.
:Tes légions remplies de vaillance
:Ont relevé ta dignité.

:Tes fils, chère Côte d'Ivoire,
:Fiers artisans de ta grandeur,
:Tous rassemblés pour ta gloire
:Te bâtiront dans le bonheur.

:Fiers Ivoiriens, le pays nous appelle.
:Si nous avons dans la paix ramené la liberté,
:Notre devoir sera d'être un modèle
:De l'espérance promise à l'humanité,
:En forgeant, unie dans la foi nouvelle,
:La patrie de la vraie fraternité.

## Μετάφραση στα ελληνικά
:Χαίρε, γη της ελπίδας,
:Χώρα της φιλοξενίας.
:Οι γενναίες σου στρατιές
:Αποκατέστησαν την τιμή σου.

:Τα παιδιά σου, αγαπημένη Ακτή του Ελεφαντοστού,
:περήφανοι δημιουργοί του μεγαλείου σου,
:όλοι συγκεντρωμένοι για τη δόξα σου,
:με χαρά θα σε δημιουργήσουν.

:Περήφανε λαέ της Ακτής Ελεφαντοστού, η χώρα μας καλεί.
:Αν ειρηνικά έχουμε επαναφέρει την ελευθερία,
:Καθήκον μας είναι να μείνει παράδειγμα
:της ελπίδας, που έγινε υπόσχεση στην ανθρωπότητα,
:σφυρηλατώντας ενωμένοι με νέα πίστη, 
:την πατρίδα με αληθινή αδερφότητα.

## Εξωτερικοί σύνδεσμοι
* MIDI αρχείο 

Κατηγορία:Εθνικοί ύμνοι
Κατηγορία:Εθνικά σύμβολα της Ακτής Ελεφαντοστού
Κατηγορία:Μουσική στην Ακτή Ελεφαντοστού
Κατηγορία:Εθνικοί ύμνοι σε Λα ύφεση μείζονα
Ντανιέλ Ορτέγα

Ο **Ντανιέλ Ορτέγα** (Daniel Ortega, ισπ.  προφορά ΔΦΑ: [xo̞ˈse̞ ðaˈnje̞l o̞rˈte̞ɣa saˈβe̞ðɾa], γεννηθείς το 1945), είναι Νικαραγουανός πολιτικός και δικτάτορας. Συμπρόεδρος της Νικαράγουας από τις 30 Ιανουαρίου 2025, μαζί με τη σύζυγό του, Ροσάριο Μουρίγιο. Ήταν ο 54ος και 58ος πρόεδρος της χώρας του την περίοδο 1985-90 και ξανά από το 2007 έως το 2025.

## Πρώτα χρόνια
Γεννήθηκε στις 11 Νοεμβρίου 1945 στη Λα Λιμπερτάδ. Το πλήρες όνομά του είναι *Χοσέ Δανιέλ Ορτέγα Σααβέδρα*. ,Συνελήφθη για πρώτη φορά από το καθεστώς όταν ήταν 15 ετών. Μέλος των Σαντινίστας από το 1963, για την κοινωνική του δράση φυλακίστηκε το 1967. Εκπαιδεύτηκε στο αντάρτικο στην Κούβα και συνέβαλε στην ανάπτυξη του κινήματος κατά του καθεστώτος της χώρας του και στις εξεγέρσεις και ταραχές των ετών 1978 και 1979.

## Πολιτική καριέρα
Εξελέγη για πρώτη φορά πρόεδρος με το κόμμα των Σαντινίστας, τον Νοέμβριο του 1984, με ποσοστό 63% των ψήφων και ανέλαβε καθήκοντα στις 10 Ιανουαρίου 1985. Τον διαδέχθηκε το 1990 η Βιολέτα Τσαμόρο, πρώην εταίρος του στην κυβέρνηση.

### Δεύτερη προεδρία 2007-σήμερα
Ο Ορτέγα εξελέγη ξανά, στις εκλογές που διεξήχθησαν στις 5 Νοεμβρίου 2006, με ποσοστό 38,07%. Δεύτερος ήταν με ποσοστό 33%, ο Εδουάρδο Μοντεαλέγρε της Εθνικής Συμμαχίας της Νικαράγουας (ALN). 

Στις παράλληλες βουλευτικές εκλογές, το Εθνικό Απελευθερωτικό Μέτωπο των Σαντινίστας (FSLN) κέρδισε περίπου 40,22%, μπροστά από την Εθνική Συμμαχία της Νικαράγουας (ALN) του Εδουάρδο Μοντεαλέγρε με 30,30%, το Θεσμικό Φιλελεύθερο Κόμμα (PLC) του Χοσέ Ρίσο με 22%, το Ανανεωτικό Κίνημα των Σαντινίστας (MRS) του Εδμούνδο Χαρκίν με 6,67% και τη Συμμαχία για την Αλλαγή (AC) του Εδέν Παστόρα με 0,4%. Ο Ορτέγα ορκίστηκε πρόεδρος για δεύτερη φορά στις 10 Ιανουαρίου του 2007. 

Ο Ορτέγα παρέμεινε πρόεδρος κερδίζοντας και τις προεδρικές εκλογές που έγιναν το 2011, λαμβάνοντας ποσοστό 62,46%.

Στις εκλογές που διενεργήθηκαν τον Νοέμβριο του 2016, ο Ορτέγα επανεξελέγη με ποσοστό 72,44% των ψήφων.

Η κυβέρνηση του Ορτέγκα έχει κατηγορηθεί τα τελευταία έτη για δικτατορικές και αντιδημοκρατικές τάσεις και συσσώρευση της εξουσίας στα χέρια της, μέσω του στενού ελέγχου των μέσων μαζικής ενημέρωσης. Τον Απρίλιο του 2018 ξέσπασαν διαδηλώσεις εναντίον της κυβέρνησής του, στις οποίες απάντησε με μεγάλη σκληρότητα. Περίπου 500 άτομα σκοτώθηκαν, 2.800 τραυματίστηκαν και χιλιάδες συνελήφθησαν, με τις διαδηλώσεις αυτές να είναι οι μεγαλύτερες στη Νικαράγουα από τις εξεγέρσεις των ετών 1978 και 1979. Ο Ορτέγκα κήρυξε παράνομες τις διαδηλώσεις τον Σεπτέμβριο του 2018. Η Διεθνής Αμνηστία, η Ενδοαμερικανική Επιτροπή για τα Ανθρώπινα Δικαιώματα και ο Οργανισμός Αμερικανικών Κρατών ανέφεραν ότι η κυβέρνηση του Ορτέγκα επιδόθηκε σε βίαιη κατάπνιξη των διαδηλώσεων.

Τον Νοέμβριο του 2021, ο Ντάνιελ Ορτέγκα επανεξελέγη για τέταρτη πενταετή θητεία με 75% των ψήφων, σύμφωνα με τα πρώτα μερικά επίσημα αποτελέσματα που δημοσίευσε το Ανώτατο Εκλογικό Συμβούλιο.

## Παραπομπές


 

Κατηγορία:Ηγέτες εν ενεργεία
Κατηγορία:Πρόεδροι της Νικαράγουας
Κατηγορία:Αντικαπιταλιστές
Μιτσέλ Μπατσελέ

Η **Μιτσέλ Μπατσελέ** (*Verónica Michelle Bachelet Jeria*, 1951-) είναι Χιλιανή πολιτικός, η οποία υπηρέτησε ως πρόεδρος της Χιλής από  το 2014 ως το 2018 και νωρίτερα από το 2006 ως το 2010 (πρώτη γυναίκα στο αξίωμα αυτό στην ιστορία της χώρας).

## Βιογραφία και καριέρα
Γεννήθηκε στις 29 Σεπτεμβρίου 1951. Είναι διαζευγμένη, μητέρα τριών παιδιών. Ο πατέρας της ήταν αξιωματικός της Αεροπορίας που βασανίστηκε και πέθανε στη διάρκεια της δικτατορίας του Αουγούστο Πινοσέτ. Δύο χρόνια μετά το θάνατό του, η ίδια η Μπατσελέτ και η μητέρα της συνελήφθησαν και βασανίστηκαν από τις δυνάμεις ασφαλείας. Στη συνέχεια εξορίστηκαν στην Αυστραλία και από εκεί στην Ανατολική Γερμανία, όπου και σπούδασε η Χιλιανή πολιτικός.

Διετέλεσε υπουργός Υγείας (2000-2002) και Άμυνας (2002-2004) επί κυβερνήσεων του Ρικάρδο Λάγος. Στις 15 Ιανουαρίου 2006 κέρδισε το β΄ γύρο των προεδρικών εκλογών έναντι του συντηρητικού δισεκατομμυριούχου επιχειρηματία Σεμπαστιάν Πινιέρα. Η υποψήφια της Δημοκρατικής Σύγκλισης Μπατσελέτ έλαβε ποσοστό 53,22% έναντι του 46,77% του Σεμπαστιάν Πινέρα, υποψηφίου της κεντροδεξιάς Ένωσης για τη Χιλή και κατόχου μεγάλου μεριδίου μετοχών της κυρίαρχης χιλιανής αεροπορικής εταιρείας LAN Airlines. Ήταν η πρώτη φορά που μία γυναίκα εκλέχθηκε πρόεδρος με άμεση ψηφοφορία από λαό της Νότιας Αμερικής. Στον πρώτο γύρο των προεδρικών εκλογών, τον Δεκέμβριο του 2005, κανένας υποψήφιος δεν συγκέντρωσε το 50% που απαιτούνταν για απευθείας εκλογή. Η Μπατσελέτ είχε συγκεντρώσει ποσοστό 46% (έναντι 25% για τον Πινιέρα) και προηγούνταν στις δημοσκοπήσεις σε όλη την πορεία προς την επαναληπτική εκλογική αναμέτρηση. Ορκίστηκε πρόεδρος στις 12 Μαρτίου 2006.

Το 2008 ήταν στον κατάλογο του περιοδικού Forbes με τις 100 ισχυρότερες γυναίκες στον κόσμο.

### Προεδρικές εκλογές 2013
Στον πρώτο γύρο των προεδρικών εκλογών, στις 17 Νοεμβρίου 2013, προηγήθηκε η Μπατσελέτ (του κεντροαριστερού συνασπισμού Νέα Πλειοψηφία) με ποσοστό γύρω στο 47% έναντι γύρω στο 25% για την κυριότερη αντίπαλό της, Εβελίν Ματέι. Ο δεύτερος γύρος ορίστηκε για τις 15 Δεκεμβρίου. Στις βουλευτικές εκλογές, που διεξήχθησαν ταυτόχρονα με τον πρώτο γύρο των προεδρικών εκλογών, ο συνασπισμός Νέα Πλειοψηφία κέρδισε 12 επί συνόλου 20 εδρών στη Γερουσία και 67 επί συνόλου 120 εδρών στη Βουλή των Αντιπροσώπων.

Η Μπατσελέ ορκίστηκε ξανά πρόεδρος στις 11 Μαρτίου 2014 και κυβέρνησε επί μία τετραετία. Την διαδέχθηκε στην προεδρία ο προκάτοχός της και νικητής των εκλογών του 2017, Σεμπαστιάν Πινιέρα.

## Παραπομπές


## Εξωτερικοί σύνδεσμοι
*Επίσημη σελίδα της καμπάνιας για το 2013 

Κατηγορία:Πρόεδροι της Χιλής
Κατηγορία:Χιλιανοί φεμινιστές
Γκέιρ Χάαρντε

Ο **Γκέιρ Χίλμαρ Χάαρντε** (ορθότερα Κέιρ Χίλμαρ Χώρτε), (*Geir Hilmar Haarde*, 8 Απριλίου 1951) είναι Ισλανδός πολιτικός, ο οποίος χρημάτισε πρωθυπουργός της Ισλανδίας από το 2006 ως το 2009.

## Προφίλ
Γεννήθηκε στο Ρέικιαβικ στις 8 Απριλίου 1951 και ανήκει στο Κόμμα Ανεξαρτησίας, του οποίου ήταν πρόεδρος από το 2005 ως το 2009. Μέλος του Κοινοβουλίου από το 1987, εργάστηκε ως οικονομολόγος στην Κεντρική Τράπεζα της χώρας του. Ήταν υπουργός Οικονομικών από το 1998 ως το 2005.

Έγινε πρωθυπουργός μετά την παραίτηση του Χαλντόρ Ασγκρίμσον, τον Ιούνιο του 2006. Το κόμμα του κέρδισε τις εκλογές του 2007.

## Κρίση 2008
Επί προεδρίας του, τον Οκτώβριο 2008 η Ισλανδία απειλήθηκε από τη διεθνή χρηματοπιστωτική κρίση και ο Χάαρντε σε τηλεοπτικό διάγγελμά του έκανε λόγο για «απειλή εθνικής χρεοκοπίας». Το κράτος εισήγαγε επείγουσα νομοθεσία και θα δοθούν στην κυβέρνηση ενισχυμένες εξουσίες επί του τραπεζικού τομέα, ενώ κλειδώθηκε προσωρινά και η ισοτιμία της κορόνας έναντι του ευρώ. Η Ρωσία φέρεται έτοιμη να παράσχει δάνειο ύψους 4 δισ. ευρώ.

## Διαμαρτυρίες και παραίτηση
Στις 23 Ιανουαρίου του 2009 ο Γκέιρ ανακοίνωσε ότι θα παραιτηθεί για λόγους υγείας από την προεδρία του κόμματός του (Κόμμα της Ανεξαρτησίας) στο επόμενο συνέδριο του κόμματος. Ο πρωθυπουργός υπό το βάρος αυξανόμενων πιέσεων ανακοίνωσε ότι παραιτείται με σκοπό να διεξαχθούν πρόωρες εκλογές στις 9 Μαΐου. Ο Χάαρντε ανακοίνωσε επίσημα την κατάρρευση της κυβέρνησής του στις 26 Ιανουαρίου του 2009.

## Παραπομπές


## Εξωτερικοί σύνδεσμοι

* Η σελίδα του πολιτικού στο ισλανδικό κοινοβούλιο 

Κατηγορία:Πρωθυπουργοί της Ισλανδίας
Νεμέσι Μαρκές ι Όστε

Ο **Νεμέσι Μαρκές ι Όστε** (*Nemesi Marqués y Oste*) ήταν ο προσωπικός αντιπρόσωπος του επισκόπου του Ουρζέλ και συνηγεμόνα της Ανδόρρας από τις 3 Ιουνίου 1993 ως τις 20 Ιουλίου 2012.  

## Προφίλ
Είναι Ρωμαιοκαθολικός ιερέας και τοπικός αξιωματούχος ενός χωριού με 55 κατοίκους, το οποίο λέγεται Μπεγιεστάρ.

Γεννήθηκε στο Κάμπο της Λέιντα στις 17 Μαΐου του 1935. Υπηρέτησε ως αντιπρόσωπος του Επισκόπου του Ουρζέλ. Ο επίσκοπος του Ουρζέλ είναι συμπρίγκιπας της Ανδόρρας μαζί με τον εκάστοτε Γάλλο Πρόεδρο.

Τον διαδέχθηκε ο Ζοζέπ Μαρία Μαουρί ως αντιπρόσωπος του επισκόπου συνηγεμόνα στις 20 Ιουλίου 2012.

## Παραπομπές


Κατηγορία:Ρωμαιοκαθολικός κλήρος
Κατηγορία:Αντιπρόσωποι του Επισκοπικού Συνηγεμόνα της Ανδόρρας
Κατηγορία:Ισπανοί κληρικοί
Κασσαμάν

**Κασσαμάν** ("*Η υπόσχεση*") (αραβικά قَسَمًا, γαλλικά nous jurons), είναι ο εθνικός ύμνος της Αλγερίας. Υιοθετήθηκε το 1963, λίγο μετά την ανεξαρτησία της χώρας από τη Γαλλία. Οι στίχοι είναι του Μουφντί Ζακαρία, γραμμένοι το 1956 όσο ήταν φυλακισμένος από τις γαλλικές αποικιακές δυνάμεις, ενώ η μουσική είναι του Αιγύπτιου συνθέτη Μοχάμεντ Φαουζί.

## Στίχοι

## Εξωτερικοί σύνδεσμοι

* Ο εθνικός ύμνος της Αλγερίας σε MP3

Κατηγορία:Εθνικά σύμβολα της Αλγερίας
Κατηγορία:Εθνικοί ύμνοι
Ιβηρική Χερσόνησος

thumb|250px|Δορυφορική εικόνα της χερσονήσου
Η **Ιβηρική Χερσόνησος** είναι μια από τις μεγαλύτερες χερσονήσους της Ευρώπης που αποτελεί και το νοτιοδυτικό άκρο της. Ονομάζεται από πολλούς και *Ιβηρία* από το όνομα του αρχαίου λαού των Ιβήρων που την κατοικούσε.

Χωρίζεται από την υπόλοιπη Ευρώπη με την οροσειρά των Πυρηναίων, που αποτελούν επίσης το φυσικό σύνορο Ισπανίας - Γαλλίας. Νοτιοδυτικά, Δυτικά και Βόρεια βρέχεται από τον Ατλαντικό ωκεανό και Ανατολικά και νοτιοανατολικά από τη Μεσόγειο θάλασσα. Το νοτιότερο σημείο της είναι το Πούντα ντε Ταρίφα που είναι το πλησιέστερο σημείο της Ευρώπης με την Αφρική που αποτελεί και τη δυτική πύλη της Μεσογείου. Μεγαλύτερος ποταμός της είναι ο Τάγος.

Η έκταση της είναι όση η έκταση της Γαλλίας και του Βελγίου μαζί και φτάνει περίπου τα 580.000 τ.χλμ. εκτός από τα ισπανικά νησιά Βαλεαρίδες και Κανάρια και τα πορτογαλικά Αζόρες και Μαδέρα. Στο έδαφος της Ιβηρικής χερσονήσου βρίσκονται τα ευρωπαϊκά κράτη της Ισπανίας και της Πορτογαλίας, η Ανδόρρα και ο βράχος του Γιβραλτάρ που ανήκει στη Βρετανική Κοινοπολιτεία.

Τον γεωγραφικό της σκελετό διαμορφώνουν διάφορες οροσειρές καλούμενες «σιέρες», υψηλότερες των οποίων είναι η «Σιέρρα ντε λα Ντεμάντα» (2.308 μ.), η Σιέρρα Νεβάδα (3.478 μ.), η «Σιέρρα ντε Μονκάγιο» (2317 μ.) και η «Σιέρρα ντε Θεμπογέρα» (2178 μ.). Επίσης υπάρχουν και μεμονωμένα όρη όπως το «Σαν Χουάν» και το «Αμπαλέρε» (2.039 μ.). Κυριότεροι ποταμοί είναι ο Γουαδιάνα, ο Γκουαδαλαβιάρ, ο Τάγος, ο Ντουέρο και ο Έβρος (ο αρχαίος «Ίβηρ» των Ελλήνων).

Το όνομα της η Ιβηρική χερσόνησος ή Ιβηρία το πήρε από τους αρχαίους Έλληνες που ήταν οι πρώτοι, που ονόμασαν τους κατοίκους της Ίβηρες, επειδή κατοικούσαν γύρω από τον Ίβηρα ποταμό, τον σημερινό Έβρο. Κατά τους χρόνους της ρωμαϊκής αυτοκρατορίας η Ιβηρική χερσόνησος ονομαζόταν Ισπανία, όνομα που έμεινε και σε μία από τις δύο χώρες της. Γενικά η Ιβηρική χερσόνησος αποτελεί ένα τεράστιο σε έκταση οροπέδιο με το μεγαλύτερο μέρος της να το καταλαμβάνει η Ισπανία.

Τη χερσόνησο αυτή περιβάλλουν δυτικά η Θάλασσα του Αλμποράν και η Ιβηρική θάλασσα στη Μεσόγειο και ανατολικά ο Ατλαντικός Ωκεανός.

## Χώρες και εδάφη που περιλαμβάνει
* 
* 
* 
* 

Κατηγορία:Χερσόνησοι
Κατηγορία:Γεωγραφία της Ισπανίας
Κατηγορία:Γεωγραφία της Πορτογαλίας
Κατηγορία:Χερσόνησοι της Ευρώπης
Κατηγορία:Περιοχές της Ευρώπης
Κύκλωψ

Το όνομα **Κύκλωψ** μπορεί να αναφέρεται:

*Σε έναν από τους Κύκλωπες
*Στο Κύκλωψ (σατυρικό δράμα), έργο του Ευριπίδη.
*Στο ρυμουλκό Κύκλωψ
Δάρδανος ο Ιλλυριός

Ο **Δάρδανος ο Ιλλυριός** είναι πρόσωπο που αναφέρεται στην Ελληνική Μυθολογία ως γιος του Ιλλυριού και εγγονός του Κύκλωπα Πολύφημου και της Νηρηίδας Γαλάτειας.

Είχε πέντε αδέρφια: τον Εγχελέα, ιδρυτή των Εγχέλιων, τον Αυταριέα, ιδρυτή των Αυταριατών, τον Μαίδο, τον Ταύλα, ιδρυτή των Ταυλαντίων, και τον Περραιβό, ιδρυτή των Περραιβών. Είχε επίσης τρεις αδερφές: την Παρθώ, τη Δαορθώ, ιδρύτρια των Δαουρσίων, και τη Δεσσαρώ, ιδρύτρια των Δασαρετών. 

Σύμφωνα με τον Αππιανό της Αλεξάνδρειας, ο Δάρδανος ήταν ο ιδρυτής των Δαρδάνων, μιας αρχαίας ιλλυρικής φυλής που κατοικούσε σε μεγάλο μέρος του σημερινού Κοσσυφοπεδίου, μαζί με εδάφη που βρίσκονται σήμερα στη Σερβία, τη Βόρεια Αλβανία και τη Βόρεια Μακεδονία. Από αυτόν τον μυθικό οικιστή, κατά την παράδοση, ονομάσθηκε **[[Δαρδανία (ρωμαϊκή επαρχία)|Δαρδανία]]** η περιοχή της Βαλκανικής, που παλαιότερα ονομαζόταν Ιλλυρία.

## Παραπομπές

Κατηγορία:Ιλλυρία
Κατηγορία:Ιστορία της Αλβανίας
Κατηγορία:Πρόσωπα της ελληνικής μυθολογίας
Κατηγορία:Επώνυμοι ήρωες της ελληνικής μυθολογίας
Σλαβομακεδονική Βικιπαίδεια

Η **Σλαβομακεδονική Βικιπαίδεια** (*Македонската Википедија*) είναι η έκδοση της Βικιπαίδειας στη σλαβομακεδονική. Σήμερα έχει  λήμματα.

## Στατιστικά

### Γενικά
Η Βικιπαίδεια στη σλαβομακεδονική είναι η 63η μεγαλύτερη (βάσει των στατιστικών στις 17 Φεβρουαρίου 2018) σε πλήθος λημμάτων.

### Ανά χώρα

## Παραπομπές


## Σύνδεσμοι
* Η Σλαβομακεδονική Βικιπαίδεια
*Στατιστικά για τη Βικιπαίδεια

Κατηγορία:Σλαβομακεδονική γλώσσα
Μακεδονικη γλωσσα (νοτιοσλαβικη)
Δάρδανος (φιλόσοφος)

Ο **Δάρδανος** ήταν στωικός φιλόσοφος στην αρχαία Αθήνα κατά τον 1ο αιώνα π.Χ.

Φέρεται να διηύθυνε φιλοσοφική σχολή της Αθήνας μαζί με τον επίσης φιλόσοφο Μνήσαρχο.

## Παραπομπές

Κατηγορία:Στωικοί φιλόσοφοι
Κατηγορία:Αρχαίοι Έλληνες φιλόσοφοι
Δάρδανος (ασκληπιάδης)

Ο **Δάρδανος** ο επικαλούμενος Ασκληπιάδης ήταν αρχαίος Έλληνας ιατρός, ο οποίος φέρεται στην αρχαία ελληνική γραμματεία των γενεαλογιών ως πρόγονος του Ιπποκράτη και γιος του Σώστρατου του πρώτου και πατέρας του Κρισάμεως. Σύμφωνα με τον Βυζαντινό λόγιο Ιωάννη Τζέτζη, όπως αναφέρει στο έργο του "Χιλιάδες" (ή "Βιβλίο των Ιστοριών") (12ος αι. μ.Χ.), το γενεαλογικό δένδρο των αρχαίων Ελλήνων ιατρών ήταν το εξής.

*Ιπποκράτης II. “Πατέρας της Ιατρικής”
*Ηρακλείδης
*Ιπποκράτης I.
*Γνωσίδικος
*Νέβρος
*Σώστρατος III.
*Θεόδωρος II.
*Σώστρατος, II.
*Θεόδωρος
*Κλεομυττάδης
*Κρίσαμις
***Δάρδανος**
*Σώστρατος
*Ιππόλοχος
*Ποδαλείριος
*Ασκληπιός

## Πηγές
* "Μεγάλη Ελληνική Εγκυκλοπαίδεια" τομ. Η', σελ.885
## Παραπομπές


Κατηγορία:Αρχαίοι Έλληνες ιατροί
Επαρχία Κερύνειας

Η **επαρχία Κερύνειας** είναι μια από τις 6 επαρχίες της Κυπριακής Δημοκρατίας. Διοικητική πρωτεύουσα της επαρχίας είναι ο Δήμος Κερύνειας. Μετά την τουρκική εισβολή του 1974, ολόκληρη η επαρχία δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ελέγχονται παράνομα από τις τουρκικές κατοχικές δυνάμεις στην βόρεια Κύπρο.

## Γεωγραφία
Η επαρχία Κερύνειας αποτελεί την μικρότερη σε έκταση επαρχία της χώρας. Έχει έκταση 643,922 τ.χλμ. που αποτελεί το 6,96% της έκτασης της Κύπρου.

## Τοποθεσία
Η επαρχία Κερύνειας βρίσκεται στο βόρειο μέρος της Κύπρου. Στα ανατολικά και νοτιοανατολικά συνορεύει με την επαρχία Αμμοχώστου ενώ στα νότια συνορεύει με την επαρχία Λευκωσίας. Το βόρειο και δυτικό μέρος της επαρχίας είναι παραθαλάσσιο.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της επαρχίας παρουσίαζε αύξηση ως το 1973. Μετά την τουρκική εισβολή του 1974 δεν πραγματοποιήθηκε απογραφή σε κανένα μέρος της επαρχίας Κερύνειας από την Κυπριακή Δημοκρατία, αφού το έδαφος της δεν ελέγχεται από αυτήν.

Ο πίνακας που ακολουθεί παρουσιάζει τον πληθυσμό της επαρχίας Κερύνειας όπως καταγράφηκε στις απογραφές πληθυσμού που έγιναν στην Κύπρο.




## Δήμοι και κοινότητες
Η επαρχία Κερύνειας διοικητικά διαιρείται σε 3 δήμους και 44 κοινότητες.

Στην πιο κάτω λίστα παρουσιάζονται αλφαβητικά οι δήμοι και οι κοινότητες της επαρχίας Κερύνειας. Οι δήμοι αναγράφονται με **έντονη γραφή**.


Αγία Ειρήνη
Άγιος Αμβρόσιος
Άγιος Γεώργιος
Άγιος Επίκτητος
Άγιος Ερμόλαος
Αγριδάκι
Αγίρδα
Ασώματος
Βασίλεια
Βουνό
Διόριος
Ελιά
Θέρμια
Καζάφανι
Καλογραία
Καμπυλή
**[[Καραβάς]]**
Καράκουμι
Κάρμι
Καρπάσια
Κάτω Δίκωμο
**[[Δήμος Κερύνειας|Κερύνεια]]**
Κιομουρτζιού
Κλεπίνη
Κοντεμένος
Κορμακίτης
Κουτσοβέντης
Κρηνί
**[[Λάπηθος]]**
Λάρνακας της Λαπήθου
Λιβερά
Μότιδες
Μπέλλα-Πάις
Μύρτου
Όρκα
Παλαιόσοφος
Πάναγρα
Πάνω Δίκωμο
Πυλέρι
Συγχαρί
Σύσκληπος
Τέμπλος
Τράπεζα
Τριμίθθι
Φτέρυχα
Φώττα
Χάρτζια






## Πληθυσμός, έκταση και υψόμετρο ανά δήμο/κοινότητα
Ο πίνακας που ακολουθεί παρουσιάζει την έκταση που καταλαμβάνει και το ύψος από την επιφάνεια της θάλασσας κάθε δήμου και κοινότητας της επαρχίας Κερύνειας.




## Συνοικίες
Οι δήμοι της επαρχίας Κερύνειας για διοικητικούς σκοπούς, διαιρούνται σε συνοικίες (ενορίες). Στην πιο κάτω λίστα παρουσιάζονται αλφαβητικά οι συνοικίες των δήμων της επαρχίας Κερύνειας.


Δήμος Κερύνειας
*Πάνω Κερύνεια
*Κάτω Κερύνεια

Δήμος Καραβά
*Πάνω Γειτονιά
*Έξω Γειτονιά
*Πετρογειτονιά
*Άγιος Ανδρέας

Δήμος Λαπήθου
*Αγία Παρασκευή
*Άγιος Μηνάς
*Άγιος Λουκάς
*Αγία Αναστασία
*Άγιος Θεόδωρος
*Τουρκική Συνοικία
*Πρόδρομος


## Παραπομπές


## Βιβλιογραφία
*

## Εξωτερικοί σύνδεσμοι
*

*
Κερυνειας
Επαρχία Πάφου

Η **επαρχία Πάφου** είναι μια από τις 6 επαρχίες της Κύπρου. Διοικητική πρωτεύουσα της επαρχίας είναι ο Δήμος Πάφου.

## Γεωγραφία
Η επαρχία Πάφου αποτελεί την πέμπτη σε έκταση επαρχία της χώρας. Έχει έκταση 1389,819 τ.χλμ. που αποτελεί το 15,04% της έκτασης της Κύπρου.

## Τοποθεσία
Η επαρχία Πάφου βρίσκεται στο δυτικό μέρος της Κύπρου. Στα ανατολικά συνορεύει με την επαρχία Λεμεσού και με την επαρχία Λευκωσίας.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της επαρχίας παρουσιάζει σημαντική αύξηση τις τελευταίες δεκαετίες. Αποτελεί την πέμπτη σε πληθυσμό επαρχία της Κύπρου. Ο πίνακας που ακολουθεί παρουσιάζει τον πληθυσμό της επαρχίας Πάφου όπως καταγράφηκε στις απογραφές πληθυσμού που έγιναν στην Κύπρο.

## Δήμοι και κοινότητες
Η επαρχία Πάφου διοικητικά διαιρείται σε 4 δήμους και 121 κοινότητες. Στην πιο κάτω λίστα παρουσιάζονται αλφαβητικά οι δήμοι και οι κοινότητες της επαρχίας Πάφου. Οι δήμοι αναγράφονται με **έντονη γραφή**.


Αγία Βαρβάρα
Αγία Μαρίνα Κελοκεδάρων
Αγία Μαρίνα Χρυσοχούς
Αγία Μαρινούδα
Άγιος Γεώργιος
Άγιος Δημητριανός
Άγιος Ισίδωρος
Άγιος Ιωάννης
Άγιος Νικόλαος
Ακουρσός
Αμαργέτη
Αναδιού
Αναρίτα
Ανδρολύκου
Αξύλου
Αργάκα
Αρμίνου
Άρμου
Ασπρογιά
Αχέλεια
Βρέτσια
Γαλαταριά
**[[Γεροσκήπου]]**
Γιαλιά
Γιόλου
Γουδί
Δρούσια
Δρύμου
Δρυνιά
Ελεδιώ
Έμπα
Επισκοπή
Ευρέτου
Ζαχαριά
Θελέτρα
Ίνεια
Κάθηκας
Καλλέπεια
Κανναβιού
Καραμούλληδες
Κάτω Ακουρδάλια
Κάτω Αρόδες
Κέδαρες
Κελοκέδαρα
Κιδάσι
Κινούσα
Κιός
Κισσόνεργα
Κοίλη
Κοιλίνια
Κονιά
Κούκλια
Κούρτακα
Κρήτου Μαρόττου
Κρήτου Τέρρα
Λαπηθιού
Λάσα
Λιβάδι
Λέμπα
Λεμώνα
Λετύμπου
Λουκρούνου
Λυσός
Μακούντα
Μαμούνταλι
Μαμώνια
Μαντριά
Μαραθούντα
Μάρωνας
Μελάδια
Μελάνδρα
Μέσα Χωριό
Μέσανα
Μεσόγη
Μηλιά
Μηλιού
Μούσερε
Νατά
Νέα Δήμματα
Νέο Χωριό
Νικόκλεια
Πάνω Ακουρδάλια
Πάνω Αρόδες
Πάνω Αρχιμανδρίτα
Πάνω Παναγιά
**[[Δήμος Πάφου|Πάφος]]**
**[[Πέγεια]]**
Πελαθούσα
Πενταλιά
Περιστερώνα Χρυσοχούς
Πιταρκού
Πολέμι
**[[Πόλη Χρυσοχούς]]**
Πραιτώρι
Πραστειό Κελοκεδάρων
Πωμός
Σαλαμιού
Σαραμά
Σίμου
Σκούλλι
Σουσκιού
Στατός-Άγιος Φώτιος
Σταυροκόννου
Στενή
Στρουμπί
Τάλα
Τέρρα
Τίμη
Τραχυπέδουλα
Τρεμιθούσα Πάφου
Τριμιθούσα Χρυσοχούς
Τσάδα
Φάλια
Φασλί
Φασούλα Κελοκεδάρων
Φιλούσα Κελοκεδάρων
Φιλούσα Χρυσοχούς
Φοίνικας
Φοίτη
Χλώρακα
Χολέτρια
Χόλη
Χούλου
Χρυσοχού
Ψάθι






## Πληθυσμός, έκταση και υψόμετρο ανά δήμο/κοινότητα
Ο πίνακας που ακολουθεί παρουσιάζει τον πληθυσμό (απογραφή 2011), την έκταση που καταλαμβάνει και το ύψος από την επιφάνεια της θάλασσας κάθε δήμου και κοινότητας της επαρχίας Πάφου.

## Συνοικίες
Οι δήμοι της επαρχίας Πάφου, για διοικητικούς σκοπούς, διαιρούνται σε συνοικίες (ενορίες). Εξαίρεση αποτελεί ο δήμος Πέγειας. Στην πιο κάτω λίστα παρουσιάζονται αλφαβητικά οι συνοικίες ανά δήμο.


Δήμος Πάφου
*Άγιος Θεόδωρος
*Άγιος Παύλος
*Αναβαργός
*Κάτω Πάφος
*Μούτταλλος

Δήμος Γεροσκήπου
*Γεροσκήπου
*Κολώνη

Δήμος Πόλης Χρυσοχούς
*Πόλις Χρυσοχούς
*Προδρόμι









## Παραπομπές


## Βιβλιογραφία
*

## Εξωτερικοί σύνδεσμοι

*

*
Παφου
Επαρχία Λάρνακας

Η **επαρχία Λάρνακας** είναι μια από τις 6 επαρχίες της Κύπρου. Διοικητική πρωτεύουσα της επαρχίας είναι ο Δήμος Λάρνακας.

## Γεωγραφία
Η επαρχία Λάρνακας αποτελεί την τρίτη σε έκταση επαρχία της χώρας. Έχει έκταση 1120,052 τ.χλμ. που αποτελεί το 12,12% της έκτασης της Κύπρου.

## Τοποθεσία
Η επαρχία Λάρνακας βρίσκεται στο νότιο μέρος της Κύπρου. Στα δυτικά συνορεύει με την επαρχία Λεμεσού, στα βόρεια με την επαρχία Λευκωσίας και στα ανατολικά με την επαρχία Αμμοχώστου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της επαρχίας παρουσιάζει σημαντική αύξηση τις τελευταίες δεκαετίες. Αποτελεί την τρίτη σε πληθυσμό επαρχία της Κύπρου. Ο πίνακας που ακολουθεί παρουσιάζει τον πληθυσμό της επαρχίας Λάρνακας όπως καταγράφηκε στις απογραφές πληθυσμού που έγιναν στην Κύπρο.

## Δήμοι και κοινότητες
Η επαρχία Λάρνακας διοικητικά διαιρείται σε 6 δήμους και 53 κοινότητες. Τέσσερις από τις κοινότητες αυτές (Άρσος, Μελούσεια, Πέργαμος και Τρεμετουσιά) βρίσκονται στο τμήμα της Κύπρου το οποίο κατέχεται από τον τουρκικό στρατό μετά την τουρκική εισβολή του 1974. Οι κοινότητες αυτές ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

Στην πιο κάτω λίστα παρουσιάζονται αλφαβητικά οι δήμοι και οι κοινότητες της επαρχίας Λάρνακας. Οι δήμοι αναγράφονται με **έντονη γραφή**.


Αβδελλερό
Αγγλισίδες
Αγία Άννα
Αγίοι Βαβατσινιάς
Άγιος Θεόδωρος Σκαρίνου
**[[Αθηένου]]**
Αλαμινός
Αλεθρικό
Αναφωτία
Απλάντα
**[[Αραδίππου]]**
Άρσος Λάρνακας
Βαβατσινιά
Βάβλα
Δελίκηπος
**[[Δήμος Δρομολαξιάς-Μενεού|Δρομολαξιά-Μενεού]]**
Ζύγι
Καλαβασός
Καλό Χωριό Λάρνακας
Κάτω Δρυς
Κάτω Λεύκαρα
Κελλιά
Κιβισίλι
Κίτι
Κλαυδιά
Κόρνος
Κόσιη
Κοφίνου
Λάγια
**[[Δήμος Λάρνακας|Λάρνακα]]**
**[[Λιβάδια Λάρνακας|Λιβάδια]]**
Μαζωτός
Μαρί
Μαρώνι
Μελίνη
Μελούσεια
Μενόγια
Μοσφιλωτή
Ξυλοτύμβου
Ξυλοφάγου
Οδού
Ορά
Ορμήδεια
Ορόκλινη
**[[Πάνω Λεύκαρα]]** 
Περβόλια
Πέργαμος
Πετροφάνι
Πύλα
Πυργά Λάρνακας
Σκαρίνου
Σοφτάδες
Τερσεφάνου
Τόχνη
Τρεμετουσιά
Τρούλλοι
Χοιροκοιτία
Ψεματισμένος
Ψευδάς






## Πληθυσμός, έκταση και υψόμετρο ανά δήμο/κοινότητα
Ο πίνακας που ακολουθεί παρουσιάζει τον πληθυσμό (απογραφή 2011), την έκταση που καταλαμβάνει και το ύψος από την επιφάνεια της θάλασσας κάθε δήμου και κοινότητας της επαρχίας Λάρνακας.



## Συνοικίες



Οι δήμοι της επαρχίας Λάρνακας, για διοικητικούς σκοπούς, διαιρούνται σε συνοικίες (ενορίες). Εξαίρεση αποτελούν ο δήμοι Αθηένου, Πάνω Λευκάρων και Λιβαδιών. Στην πιο κάτω λίστα παρουσιάζονται αλφαβητικά οι συνοικίες ανά δήμο.

Δήμος Αραδίππου
*Άγιος Φανούριος
*Απόστολος Λουκάς
*Βλάχος

Δήμος Λάρνακας
*Άγιοι Ανάργυροι Ι
*Άγιοι Ανάργυροι ΙΙ
*Άγιος Νικόλαος
*Αρχιεπίσκοπος Μακάριος ΙΙΙ
*Ζήνων
*Καμάρες
*Κόκκινες
*Σκάλα
*Σωτήρος
*Τσακιλερό
*Χρυσοπολίτισσα

Δρομολαξιά-Μενεού
*Δρομολαξιά
*Μενεού

## Παραπομπές


## Πηγές
* 

## Εξωτερικοί σύνδεσμοι
* 
* 


Κατηγορία:Επαρχίες της Κυπριακής Δημοκρατίας
Ακραίο καιρικό φαινόμενο

Ως **ακραία καιρικά φαινόμενα** χαρακτηρίζονται τα μετεωρολογικά εκείνα φαινόμενα στα οποία παρατηρούνται οι μέγιστες ή ελάχιστες τιμές μετεωρολογικών παρατηρήσεων ασυνήθιστων ή και πολύ σπάνιων που συμβαίνουν σε μια περιοχή.

Βέβαια η πρόβλεψη τέτοιων φαινομένων είναι δυνατή, πλην όμως τα μέτρα που θα πρέπει να λαμβάνονται για την αντιμετώπιση ακριβώς τέτοιων φαινομένων θεωρούνται πολύ δαπανηρά για την συνεχή διατήρηση και ετοιμότητά τους.

Η αντιμετώπιση αυτών των φαινομένων, όταν συμβούν, ανήκει κατ΄ αντικείμενο και καθ΄ ύλη αρμοδιότητα σε ειδικές συντονιστικές υπηρεσίες έκτακτης ανάγκης, κατά Χώρα, που συγκροτούνται από διάφορα υπουργεία, των επιμέρους διευθύνσεων και άλλων υπηρεσιών τους όπου και κινητοποιούν τα διάφορα κλιμάκια (προσωπικό) με τα αντίστοιχα διαθέσιμα μέσα και υλικά, κατά περίπτωση.

Σε μεγάλης έκτασης τέτοιων συμβάντων, δεν είναι σπάνιες ακόμη και διακρατικές συνεργασίες συντονιστικών υπηρεσιών έκτακτης ανάγκης.

Παραδείγματα ακραίων καιρικών φαινομένων είναι οι ισχυρές καταιγίδες (ιδιαίτερα ένα επικίνδυνο είδος τους, που ονομάζεται υπερκύτταρο), οι ακραίοι καύσωνες, οι τυφώνες και οι σίφωνες.

Κατηγορία:Μετεωρολογία
Κατηγορία:Μετεωρολογικά φαινόμενα
Κατηγορία:Φυσικοί κίνδυνοι
Άλμπερτ Ισαάκ Μπεζερίδης

Ο **Άλμπερτ Ισαάκ Μπεζερίδης** (9 Αυγούστου 1908 — 1 Ιανουαρίου 2007) ήταν Αμερικανός ελληνοαρμενικής καταγωγής μυθιστοριογράφος και σεναριογράφος, από τους πρωτοπόρους του φιλμ νουάρ.

## Η ζωή και το έργο του
Γεννήθηκε ως *Albert Isaac Bezzerides* στη Σαμψούντα της Τουρκίας και σε ηλικία ενός έτους εγκαταστάθηκε στην Αμερική μαζί με τους μετανάστες γονείς του (ο πατέρας του ήταν Έλληνας και η μητέρα του Αρμένισσα). Έργάστηκε ως οδηγός σε φορτηγό και σπούδασε ηλεκτρολόγος μηχανικός στο Πανεπιστήμιο της Καλιφόρνιας, στο Μπέρκλυ. Συγχρόνως ξεκίνησε να ασχολείται με το γράψιμο. Οι εμπειρίες του από τη δουλεία του ως οδηγού, η επαφή του με τους εργάτες και η διαφθορά αποτέλεσαν το υλικό για το πρώτο του μυθιστόρημα The Long Haul το 1938 το οποίο μεταφέρθηκε στον κινηματογράφο δύο χρόνια αργότερα με τίτλο They Drive by Night (στην Ελλάδα προβλήθηκε με τον τίτλο Η φόνισσα) με πρωταγωνιστές τους Τζορτζ Ραφτ και Χάμφρεϊ Μπόγκαρτ. Μέχρι το 1959 είχε υπογράψει το σενάριο πολλών ταινιών όπως: Desert Fury (1947), Άνθρωποι του αίματος (1949), On Dangerous Ground (1952), Track of the Cat (1954) και Kiss Me Deadly (1955) κ.α.. Ήταν συνδημιουργός της σειράς γουέστερν The Big Valley.

Οι φιλελεύθερες απόψεις του και η φιλία του με προσωπικότητες της αριστεράς που τα ονόματά τους είχαν συμπεριληφθεί στην μαύρη λίστα την περίοδο του μακαρθισμού είχε ως αποτέλεσμα ο Μπεζερίδης να πέσει σε δυσμένεια στο Χόλυγουντ.

Για τη ζωή του Μπεζερίδη γυρίστηκε η ταινία- ντοκιμαντέρ «Buzz» (2007) του Σπύρου Ταραβήρα.

## Μυθιστορήματα
* 1938, The Long Haul
* 1949, Thieves Market

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα,τ.37

Κατηγορία:Αμερικανοί σεναριογράφοι
Κατηγορία:Αμερικανοί μυθιστοριογράφοι
Κάρλο Πόντι

Ο **Κάρλο Πόντι** (Μιλάνο, 11 Δεκεμβρίου 1912 - Γενεύη, 10 Ιανουαρίου 2007) ήταν Ιταλός παραγωγός ταινιών, ο οποίος έγινε διάσημος από τη συνεργασία του αλλά και από το γάμο του με τη Σοφία Λόρεν. 

Αρχικά ασχολήθηκε με τη Νομική και εξάσκησε το δικηγορικό επάγγελμα. Σύντομα όμως τον κέρδισε η έβδομη τέχνη και αρχικά ήταν παραγωγός ανάλαφρων κωμωδιών. Το 1954 θεωρείται σταθμός στην πορεία του, καθώς τη χρονιά αυτή αναλαμβάνει τη συμπαραγωγή του "Λα Στράντα" του Φεντερίκο Φελίνι, από κοινού με τον Ντίνο ντε Λαουρέντις. Τα επόμενα χρόνια θα καθιερώσει τη σταρ σύζυγό του, Σοφία Λόρεν, με την οποία απέκτησε δύο παιδιά.  Μερικές ταινίες που έχουν τη σφραγίδα του είναι "Δόκτωρ Ζιβάγκο", "Η Ατιμασμένη", "Ευρώπη '51" και "Οι νύχτες της Καβίρια". Μια σκοτεινή πλευρά στη ζωή του συνδέεται με τις περιπέτειες που είχε με το νόμο στα τέλη της δεκαετίας του '70, όταν του απαγγέλθηκαν κατηγορίες για φοροδιαφυγή και παράνομη εξαγωγή συναλλάγματος και έργων τέχνης, κατηγορίες από τις οποίες αργότερα απαλλάχθηκε. Πέθανε στη Γενεύη της Ελβετίας, σε ηλικία 94 ετών.

## Φιλμογραφία
*Una Giornata Particolare - Μια ξεχωριστή μέρα  (1977) 
*Brutti Sporchi e Cattivi - Βίαιοι, βρώμικοι και κακοί (1976)
*What? - Τι;  (1972) 
*I Girasoli - Το Ηλιοτρόπιο  (1970) 
*Zabriskie Point  (1970) 
*Hori, ma Panenko - Φωτιά... Πυροσβέστες  (1969) 
*Blowup  (1966) 
*Doctor Zhivago - Δόκτωρ Ζιβάγκο  (1966) 
*Matrimonio all`Ιtaliana - Φιλουμένα Μαρτουράνο - Γάμος Αλά Ιταλικά  (1964) 
*Le mepris - Contempt - Η περιφρόνηση (1963) 
*Une Femme est une Femme - Η κυρία θέλει έρωτα (1961)
*La Ciociara - Η Ατιμασμένη (1960) 
*La Strada - Λα Στράντα  (1954)

## Παραπομπές


## Εξωτερικοί σύνδεσμοι
* 
* Κάρλο Πόντι στο IMDb
* Κάρλο Πόντι στο cine.gr

Κατηγορία:Ιταλοί παραγωγοί ταινιών
Λίρα του Σουδάν

Η **Λίρα** (*pound*, κωδικός ISO SDG,  αραβικά جنيه سوداني ) είναι το νόμισμα του Σουδάν από το 2007 αλλά και της νεοσύστατης χώρας με όνομα Νότιο Σουδάν από τις 9 Ιουλίου ως τις 18 Ιουλιου του 2011, όταν μπήκε σε κυκλοφορία η Λίρα του Νοτίου Σουδάν. Αντικατέστησε το σουδανικό δηνάριο, στην ισοτιμία της μιας λίρας= 100 δηνάρια. Η υποδιαίρεσή της είναι σε πιάστρες. Η πρώτη λίρα είχε κυκλοφορήσει στο Σουδάν την περίοδο 1956-1992. Εκείνο το νόμισμα υποδιαιρούνταν σε 100 κιρς και αντικαταστάθηκε από το δηνάριο. 

## Ονομαστικές αξίες
Σήμερα κυκλοφορούν κέρματα σε αξίες του 1 και των  5, 10, 20 και 50 κιρούς, όπως επίσης και  χαρτονομίσματα της 1 και των 2, 5, 10, 20 και των 50 λιρών.

## Παραπομπές


## Εξωτερικοί σύνδεσμοι
* Τράπεζα του Σουδάν

Λιρα Σουδαν
Κατηγορία:Σουδάν
Κατηγορία:Νότιο Σουδάν